Грб Купреса има облик средњовјековног штита, чија је унутрашњост осликана тамно-плавом бојом. У централном дијелу грба се налазе двије стилизоване упоредне преломљене бијеле греде, које поље дијеле на горњи и доњи дио. У горњем дијелу, у самом врху грба представљена је застава Српске православне цркве, а испод ње по двије храстове гранчице са лишћем и жиром. У доњем дијелу испод греда, представљена је црква Благовијештења Пресвете Богородице у Доњем Вуковском (у федералном дијелу Купреса), иначе оскрнављена у посљедњем рату.